Fermandarîya Qerargehê Merkezî ya YJA Starî derheqê şehadetê Sema Koçera ka çalakîya fedaîye viraşte de eşkerayîyêke daye û nê vatî:
''Ma sere de keyeyê hemra Sema Koçera ke xeta Zîlane de bîye fedaîye û şarê xo yê welatperwerî rê serweşîye wazene û vanê ke heta ke embazê ma yê sey Sema fedaîyî bîbê do dişmen çirey ser mekewo. Hemra Sema bi tewir û qerardarîya xo zerrîya heme embazanê xo de rêçe verdaye. Hemra Sema bi heskerdişê xo yê welatî, giredayîya xo ya koyan û erjo ke dayêne embazanê xo kesetîya xo kerd sey Zîlane. Hemra Sema ke bi koyan û qoqanê xo bîbî yewe gerîlatîye de zaf lez xo aver berde û bi tempoyêkê berzî tewrê xebatan bîyî û bi înîsîyatîf û tewirê xo yê jîhatî fermandarîye kerde.
Embaze Sema Koçer fermandare û xeta  dewrê neweyî yê YJA-Starî ya û ma binê fermanê aye de yê. Sebebê çalakîya hemra Sema ra yewe zî oyo  ke serê Rayberîya me de tecrîd û vera şarê kurdî zext esto. Êyê ke derheqê dişmenî de wayîrê zanayîşê zafî yê çalakîyanê xurtan kenê. Embaza ma Sema Koçera ke cuya ra zaf heskêne û bimana ciwîyayêne heskerdişê ci yê koyan zî yewna qeyde bi.
Embaze Sema 2017 de pîya bi grûba embazan Çîçeke Botan û Atakan Mahîrî tewrê rayraşîyayîşê azadîye yê vera Dêrsimî bîye. Hemra Sema ke  dima ra Serhad de mende semedê qesasgirewtişê nê embezan û heme şehîdan na çalakîye viraşte. Embaze Sema ke Zap de zî pîya bi embaz Alî Pilingî pratîk rayra berde her hetî ra gerîlayêka nimûne bî. Bi çalakîya hemra Sema reyna ame vînayene ke PKK de gonîya şehîdan erdî de nêmanena. Hemra Sema startê 2020î da, ewro ra tepîya do heme çalakîyê ma xeta Zîlane, Zinar û Sema  de bêrê viraştene ke dişmen derbeyanê girdan bîgêro.''
